《诸生有作红叶诗者爱其末句戏为补之》
明代·李东阳

碧树凋馀老更红，强将颜色慰飘蓬。浓霜未著愁先醉，返照初回望欲空。

唐苑情多何足问，吴江句好更谁工。晚来蚁穴无归路，应恨萧萧匝地风。

作者简介：李东阳（1447年－1516年），字宾之，号西涯，谥文正，明朝中叶重臣，文学家，书法家，茶陵诗派的核心人物。湖广长沙府茶陵州（今湖南茶陵）人，寄籍京师（今北京市）。天顺八年进士，授编修，累迁侍讲学士，充东宫讲官，弘治八年以礼部侍郎兼文渊阁大学士，直内阁，预机务。立朝五十年，柄国十八载，清节不渝。文章典雅流丽，工篆隶书。有《怀麓堂集》、《怀麓堂诗话》、《燕对录》。